CELEX: 32015R1430
Language: da
Date: 2015-08-26 00:00:00
Title: Kommissionens gennemførelsesforordning (EU) 2015/1430 af 26. august 2015 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Jambon de Lacaune (BGB))

27.8.2015   
            
            
               DA
            
            
               Den Europæiske Unions Tidende
            
            
               L 224/35
            
         KOMMISSIONENS GENNEMFØRELSESFORORDNING (EU) 2015/1430
   af 26. august 2015
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Jambon de Lacaune (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:
   
               (1)
            
            
               Frankrigs ansøgning om registrering af betegnelsen »Jambon de Lacaune« er blevet offentliggjort i Den Europæiske Unions Tidende, jf. artikel 50, stk. 2, litra a), i forordning (EU) nr. 1151/2012 (2).
            
         
               (2)
            
            
               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelsen »Jambon de Lacaune« registreres.
            
         
               (3)
            
            
               Ved brev modtaget den 3. marts 2014 meddelte de franske myndigheder Kommissionen, at virksomhederne SARL René Pujol, 11 avenue de Lattre de Tassigny, BP 52 81230 Lacaune, og Maison Nègre, charcuterie lacaunaise, 6 avenue de Naurois, 81230 Lacaune, som begge er etableret på fransk område, lovligt har markedsført et produkt under betegnelsen »Jambon de Lacaune« i en ubrudt periode på mere end fem år, og at dette forhold blev fremført inden for rammerne af den nationale indsigelsesprocedure.
            
         
               (4)
            
            
               Eftersom i de i betragtning 3 nævnte virksomheder, SARL René Pujol og Maison Nègre, opfylder betingelserne i artikel 15, stk. 1, i forordning (EU) nr. 1151/2012 for i en overgangsperiode lovligt at kunne anvende betegnelsen efter dens registrering, bør virksomhederne indrømmes en overgangsperiode på fem år med virkning fra den dato, hvor registreringsansøgningen indgives til Kommissionen, hvori de lovligt kan anvende betegnelsen »Jambon de Lacaune«.
            
         
               (5)
            
            
               Foranstaltningerne i denne forordning er i overensstemmelse med udtalelse fra Komitéen for Kvalitetspolitikken for Landbrugsprodukter —
            
         VEDTAGET DENNE FORORDNING:
   Artikel 1
   Betegnelsen »Jambon de Lacaune« (BGB) registreres.
   Betegnelsen i stk. 1 henviser til et produkt i kategori 1.2 Kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Virksomhederne SARL René Pujol og Maison Nègre gives tilladelse til fortsat at anvende betegnelsen »Jambon de Lacaune« (BGB) indtil den 3. marts 2019.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 14.12.2012, s. 1.
   
      (2)  EUT C 47 af 10.2.2015, s. 5.
   
      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).